14. ΑΠΟΦΑΣΙΣ ΚΥΒΕΡΝΗΤΙΚΟΥ ΟΙΚΟΝΟΜΙΚΟΥ ΣΥΜΒΟΥΛΙΟΥ Αριθ. 832 της 17 Μαΐου/ 21 Ιουν. 1967 (ΦΕΚ Α΄ 103) Περί ενισχύσεως της εξαγωγής μικροβάθμων φυσικών παρθένων ελαιολάδων μέχρι δύο βαθμών εις ελαϊκόν οξύ, προερχομένου εκ του ελευθέρου εμπορίου και συσκευασμένου, κατά την εξαγωγήν εις βαρέλια, αυτοκίνητα, βυτία, τάνκερς κλπ. Λαβόν υπ’ όψιν: 1.Τας διατάξεις του Ν.Δ. 4357/1964 «περί επιδοτήσεων της γεωργικής παραγωγής». 2.Την υπ’ αριθ. 93/13.5.65 πράξιν του Υπουργικού Συμβουλίου «περί διευρύνσεως των αρμοδιοτήτων του ΚΟΣ δημοσιευθείσαν εις το υπ’ αριθ. 91/27.5.65 (τεύχος Α΄) φύλλον της Εφημερίδος της Κυβερνήσεως. 3.Την υπ’ αριθ. 127/22.7.65 απόφασιν του ΚΟΣ «περί γενικών κατευθύνσεων πολιτικής επιδοτήσεων και 4.Σχετικήν εισήγησιν του κ. Υπουργού Εμπορίου επί του εν επικεφαλίδι θέματος, αποφασίζει: 1.Εγκρίνει, όπως, επί εξαγωγών εγχωρίου παραγωγής ελαιολάδου μικροβάθμου φυσικού παρθένου, οξύτητος από μηδέν μέχρι και δύο βαθμών εις ελαϊκόν οξύ, προερχομένου εκ του ελευθέρου εμπορίου και συσκευασμένου, κατά την εξαγωγήν, εις βαρέλια, βυτία-αυτοκίνητα, βαγόνια-δεξαμενάς ή δεξαμενόπλοια (τάνκερς) προς πάσαν εν γένει χώραν, με διακανονισμόν της αξίας των δι’ ελευθέρου συναλλάγματος ή μέσω κλήριγκ, αναλόγως της χώρας εξαγωγής, κατά περίπτωσιν, καταβάλλονται εις τον εξαγωγέα δραχμαί μία κατά εξαγόμενον χιλ/μον καθαρού βάρους δια την εν γένει αντιμετώπισιν παρ’ αυτού των προσθέτων, πάσης φύσεως, δαπανών δια την αγοράν, μεταφοράν εις τα κέντρα εξαγωγής κλπ. του εν λόγω ευγενούς ποιότητος, ελαιολάδου. 2.Ορίζει την, συνολικώς, εξαχθησομένην, δυνάμει της παρούσης, ποσότητα ελαιολάδου, μέχρι συμπληρώσεως πέντε χιλιάδων μετρικών τόννων και εφ’ όσον η εν λόγω ποσότης θέλει εξαχθή (φορτωθή) μέχρι και της 31 Δεκεμβρίου ε. έτους. 3.Εγκρίνει όπως, αι προκαλούμεναι εν γένει δαπάναι, δια την καταβολήν της, κατά τ’ ανωτέρω, επιδοτήσεως και την αντιμετώπισιν οιασδήποτε τυχόν δαπάνης, δια την εκτέλεσιν της παρούσης, μη δυνάμεναι να υπερβούν το ποσόν των δραχ. 5.000.000, βαρύνουν τον Ειδικόν Προϋπολογισμόν του Υπουργείου Γεωργίας και καταβάλλωνται κατά τα κατωτέρω, ειδικώτερον, οριζόμενα. 4.Δια την καταβολήν εις τους εξαγωγείς της, κατά τ’ ανωτέρω, επιδοτήσεως δέον όπως υποβάλλωνται παρ’ αυτών, δια σχετικής αιτήσεώς των, εις την Διεύθυνσιν Εξαγωγικού Εμπορίου-Τμήμα Β΄ του Υπουργείου Εμπορίου, προς έλεγχον, τα εξής δικαιολογητικά: α)Κεκυρωμένον αντίγραφον διασαφήσεως εξαγωγής ή βεβαίωσις του οικείου Τελωνείου εξαγωγής, εις την οποίαν θα αναφέρωνται πέραν των, συνήθως, μνημονευομένων, εν εκάστη διασαφήσει εξαγωγής, στοιχείων, απαραιτήτως και σαφώς το συνολικόν καθαρόν βάρος του εξαγομένου ελαιολάδου και ο βαθμός οξύτητος τούτου εις ελαϊκόν οξύ, δια τον υπολογισμόν και την καταβολήν της κατά τ’ ανωτέρω, επιδοτήσεως. β)Κεκυρωμένον αντίγραφον της σχετικής εκθέσεως του Παραρτήματος του Γενικού Χημείου του Κράτους, παρ’ ου ενηργήθη ο έλεγχος κατά την εξαγωγήν, εις την οποίαν, κυρίως, θα αναφέρεται σαφώς η, εις ελαϊκόν οξύ, οξύτης του ελαιολάδου. γ)Αντίγραφον οριστικώς θεωρημένου τιμολογίου εξαγωγής. (Μετά την σελ. 748,02(α) Σελ. 748,03 316-061 Ενίσχυση ελαιοπαραγωγής 16.Κ.β.13-14 δ)Βεβαίωσις της Τραπέζης της Ελλάδος ή της μεσολαβούσης Τραπέζης, εξ ης να εμφαίνηται ο αριθμός της εγκρίσεως εξαγωγής κατά περίπτωσιν της Τραπέζης της Ελλάδος, η εξαχθείσα ποσότης ελαιολάδου, η εισαχθείσα εις συνάλλαγμα, κατά τόννον, αξία τούτου, η δραχμοποίησις και η εκχώρησίς του. ε)Κατάστασις, υπεύθυνος δήλωσις του εξαγωγέως, δεόντως υπογεγραμμένη, εις την οποίαν θα αναγράφεται η εξαχθείσα ποσότης, χρονολογία φορτώσεως, ο βαθμός οξύτητος, η συσκευασία, το καθαρόν βάρος και η καταβλητέα, εφ’ όσον δικαιολογείται εκ των, δια της παρούσης, οριζομένων, επιδότησις. Τα, κατά τ’ ανωτέρω, υπό εδάφ. α, β, γ, δ και ε δικαιολογητικά μετά τον έλεγχόν των, κατά τα ανωτέρω, θα διαβιβάζωνται εις την Υπηρεσίαν Εντελλομένων Εξόδων του Υπουργείου Γεωργίας, προς καταβολήν, δια τακτικών χρηματικών ενταλμάτων, της επιδοτήσεως. 5.Εις τα, δια της παρούσης, οριζόμενα περιλαμβάνονται και γενόμεναι εξαγωγαί (φορτώσεις) ελαιολάδου, ων η προς εξαγωγήν παράδοσίς των, εις τα αρμόδια Τελωνεία, έλαβε χώραν από της 11ης Μαΐου ε.ε και εφεξής χρονολογίας, καθ’ ην ανηγγέλθη η λήψις του μέτρου της προκειμένης επιδοτήσεως παρά της Κυβερνήσεως. Σελ. 748,04 316-062 16.Κ.β.14 Ενίσχυση ελαιοπαραγωγής 